CELEX: 52018PC0500
Language: sk
Date: 2018-07-05
Title: Návrh NARIADENIE RADY, ktorým sa mení nariadenie (EÚ) 2017/1970, ktorým sa na rok 2018 stanovujú rybolovné možnosti pre určité populácie rýb a skupiny populácií rýb uplatniteľné v Baltskom mori

EURÓPSKA KOMISIA
            V Bruseli5. 7. 2018
            COM(2018) 500 final
            2018/0264(NLE)
            Návrh
            NARIADENIE RADY,
            ktorým sa mení nariadenie (EÚ) 2017/1970, ktorým sa na rok 2018 stanovujú rybolovné možnosti pre určité populácie rýb a skupiny populácií rýb uplatniteľné v Baltskom mori 
            
               
         
         
            
               DÔVODOVÁ SPRÁVA
            
            
               1.KONTEXT NÁVRHU
            
            
               Rada v nariadení Rady (EÚ) 2017/1970 stanovila rybolovné možnosti pre sleďa atlantického v Botnickom zálive (poddivízie 30 – 31) na rok 2018 na základe viacročného riadiaceho plánu v Baltskom mori a v súlade s ním [nariadenie (EÚ) 2016/1139]. Kvóta EÚ sa stanovila na 84 599 ton, čo zodpovedá rybolovnej úmrtnosti na úrovni MSY, t. j. 0,15 v prípade príslušnej časti populácie s úplným analytickým posúdením, ktoré poskytla ICES. 
            
            
               V roku 2018 nadobudla účinnosť zmena nariadenia (EÚ) 2016/1139, pokiaľ ide o hodnoty MSY populácie sleďa atlantického v Botnickom zálive v súlade s aktuálnymi odporúčaniami, ktoré poskytla Medzinárodná rada pre výskum mora (ICES). Zmena obsahuje zvýšenie číselných hodnôt rybolovnej úmrtnosti pri rozsahu MSY z 0,11 – 0,15 na 0,15 –0,21 a stanovuje sa ňou právny základ pre zmenu zodpovedajúcich rybolovných možností stanovených v nariadení Rady (EÚ) 2017/1970.
            
            
               V tomto návrhu sa stanovuje kvóta EÚ na sleďa atlantického v Botnickom zálive na 95 566 ton, čo zodpovedá rybolovnej úmrtnosti na úrovni MSY, t. j. 0,21.
            
            
               2.VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU
            
            
               Dotknuté členské štáty o tejto otázke diskutovali na zasadnutí Rady pre poľnohospodárstvo a rybárstvo 9. a 10. októbra 2017. Komisia súhlasila, že zváži urýchlené predloženie primeraného návrhu na prispôsobenie rozsahu MSY sleďa atlantického v Botnickom zálive v Baltskom mori vo viacročnom riadiacom pláne s cieľom následne zmeniť súvisiace rybolovné možnosti v Baltskom mori na rok 2018.
            
            
               Poradná rada pre Baltské more Komisii predložila 15. januára 2018 svoje stanovisko, v ktorom uvidela, že by uvítala rýchlu zmenu rybolovných možností v Baltskom mori, ktorou by sa zohľadnili aktuálne vedecké odporúčania po prijatí zmeneného viacročného riadiaceho plánu pre Baltské more. Ďalej uviedla, že včasná zmena rybolovných možností v Baltskom mori, pokiaľ ide o populáciu sleďa atlantického v Botnickom zálive by vnútroštátnym správam umožnila prideliť kvóty ich rybárom bez akýchkoľvek strát alebo prerušení pred tým, než sa v máji začne sezóna lovu pascovými sieťami.
            
            
               3.PRÁVNE PRVKY NÁVRHU
            
            
               Cieľom navrhovaných zmien je pozmeniť nariadenie Rady (EÚ) 2017/1970 takto:
            
            
               číselné údaje v tabuľke týkajúcej sa sleďa atlantického v zóne: poddivízia 30 – 31 (HER/30/31.) stanovené v prílohe k nariadeniu (EÚ) 2017/1970 treba zvýšiť, aby sa zohľadnili zmeny rybolovnej úmrtnosti, ako sa stanovuje v nariadení (EÚ) 2016/1139 naposledy zmenenom nariadením (EÚ) 2018/YYYY.
            
            
            
            
               2018/0264 (NLE)
            
            
               Návrh
            
            
               NARIADENIE RADY,
            
            
               ktorým sa mení nariadenie (EÚ) 2017/1970, ktorým sa na rok 2018 stanovujú rybolovné možnosti pre určité populácie rýb a skupiny populácií rýb uplatniteľné v Baltskom mori 
            
            
               RADA EURÓPSKEJ ÚNIE,
            
            
               so zreteľom na Zmluvu o fungovaní Európskej únie, a najmä na jej článok 43 ods. 3,
            
         
         
            
               so zreteľom na návrh Európskej komisie,
            
            
               keďže:
            
            
               1.V nariadení Rady (EÚ) 2017/1970
                  1
                sa okrem iného stanovujú rybolovné možnosti pre sleďa atlantického v poddivíziách ICES 30 – 31 (populácia sleďa atlantického v Botnickom zálive) v súlade s ustanoveniami nariadenia Európskeho parlamentu a Rady (EÚ) 2016/1139
                  2
               .
            
            
               2.Nariadenie (EÚ) 2016/1139 sa zmenilo nariadením (EÚ) YYYY/XXXX z ..., pokiaľ ide o populáciu sleďa atlantického v Botnickom zálive, pričom sa zohľadnili aktuálne vedecké informácie, ktoré poskytla ICES
                  3
               .
            
            
               3. Po danej zmene nariadenia (EÚ) 2016/1139 by sa rybolovné možnosti pre populáciu sleďa atlantického v Botnickom zálive mali zvýšiť. 
            
            
               4.Nariadenie (EÚ) 2017/1970 by sa preto malo zodpovedajúcim spôsobom zmeniť.
            
            
               5.Hlavná sezóna rybolovu sleďa atlantického pascovými sieťami sa začína v máji. Na to, aby členské štáty mohli prideliť rybolovné možnosti na vnútroštátnej úrovni včas pred začiatkom sezóny, by toto nariadenie malo nadobudnúť účinnosť dňom nasledujúcim po jeho uverejnení,
            
            
               PRIJALA TOTO NARIADENIE: 
            
            
               Článok 1
            
            
               V prílohe k nariadeniu (EÚ) 2017/1970 sa záznam pre sleďa atlantického v poddivíziách ICES 30 – 31 nahrádza takto: 
            
            
                     
                        „Druh:
                     
                  
                  
                     
                        sleď atlantický
                     
                  
                  
                     
                  
                  
                     
                        Zóna:
                     
                  
                  
                     
                        poddivízie 30 – 31
                     
                  
                  
                     
                  
                  
                     
                  
               
                     
                  
                  
                     
                        Clupea harengus
                     
                  
                  
                     
                  
                  
                     
                        (HER/30/31.)
                     
                  
               
                     
                        Fínsko
                     
                  
                  
                     
                        78 351
                     
                  
                  
                     
                  
                  
                     
                  
               
                     
                        Švédsko
                     
                  
                  
                     
                        17 215
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        Únia
                     
                  
                  
                     
                        95 566
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        TAC
                     
                  
                  
                     
                        95 566
                     
                  
                  
                     
                  
                  
                     
                        Analytický TAC“ 
                     
                  
               
                     
                  
               
               Článok 2
            
            
               Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
            
            
               Toto nariadenie je záväzné v celom rozsahu a priamo uplatniteľné vo všetkých členských štátoch.
            
            
               V Bruseli
            
            
               
                     Za Radu
               
               
                     predseda
               
            
         
         
            
                  
                     (1)
                  
                        Nariadenie Rady (EÚ) 2017/1970 z 27. októbra 2017, ktorým sa na rok 2018 stanovujú rybolovné možnosti pre určité populácie rýb a skupiny populácií rýb uplatniteľné v Baltskom mori a ktorým sa mení nariadenie (EÚ) 2017/127 (Ú. v. L 281, 31.10.2017, s. 1).
               
               
                  
                     (2)
                  
                        Nariadenie Európskeho parlamentu a Rady (EÚ) 2016/1139 zo 6. júla 2016, ktorým sa ustanovuje viacročný plán pre populácie tresky škvrnitej, sleďa atlantického a šproty severnej v Baltskom mori a pre rybolov využívajúci tieto populácie a ktorým sa mení nariadenie Rady (ES) č. 2187/2005 a zrušuje nariadenie Rady (ES) č. 1098/2007 (Ú. v. EÚ L 191, 15.7.2016, s. 1.)
               
               
                  
                     (3)
                  
                        Nariadenie Európskeho parlamentu a Rady (EÚ) 2018/XXXX z xx. xx. xxxx, ktorým sa mení nariadenie (EÚ) 2016/1139, o pokiaľ ide o rozsahy rybolovnej úmrtnosti a úrovne ochrany niektorých populácií sleďa atlantického v Baltskom mori (OJ…).